諸人各見和復和一首
作者：葛勝仲
朝代：宋

paragraphs: 我祖還笏歸樂天，不羡戴冕兼乘軒。
掃門笑傲寄元趣，一龕相對惟金仙。
辭藻翩翩能析理，字字清奇中商徴。
響泉韻磬初不施，見色聞聲自真意。
從來家學傳青箱，禄侈萬石今方将。
此篇不愁暫飛去，天相斯文終不亡。
孫曾秀傑今層出，餘慶仰承君子澤。
莫言臨絕似獲麟，請看筆頭扛鼎力。